CELEX: 32021R0950
Language: bg
Date: 2021-06-07 00:00:00
Title: Регламент за изпълнение (ЕС) 2021/950 на Комисията от 7 юни 2021 година за одобрение на изменения на равнището на Съюза в спецификацията на защитено наименование за произход или защитено географско указание („Recaș“ (ЗНП)

14.6.2021   
               
               
                  BG
               
               
                  Официален вестник на Европейския съюз
               
               
                  L 209/92
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/950 НА КОМИСИЯТА
         от 7 юни 2021 година
         за одобрение на изменения на равнището на Съюза в спецификацията на защитено наименование за произход или защитено географско указание („Recaș“ (ЗНП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Делегиран регламент (ЕС) 2019/33 на Комисията от 17 октомври 2018 г. за допълнение на Регламент (ЕС) № 1308/2013 на Европейския парламент и на Съвета по отношение на заявленията за предоставяне на закрила на наименования за произход, географски указания и традиционни наименования в лозаро-винарския сектор, процедурата за предявяване на възражения, ограниченията на употребата, измененията на спецификациите на продуктите, отмяната на закрилата и етикетирането и представянето (1), и по-специално член 15, параграф 2 от него,
         като има предвид, че:
         
                     (1)
                  
                  
                     Комисията разгледа заявлението за одобрение на изменения на равнището на Съюза на спецификацията на защитеното наименование за произход „Recaș“, изпратено от Румъния в съответствие с член 105 от Регламент (ЕС) № 1308/2013 във връзка с член 15 от Делегиран регламент (ЕС) 2019/33 на Комисията (2).
                  
               
                     (2)
                  
                  
                     В съответствие с изискването по член 97, параграф 3 от Регламент (ЕС) № 1308/2013 Комисията публикува в Официален вестник на Европейския съюз (3) заявлението за одобрение на изменения на равнището на Съюза в продуктовата спецификация.
                  
               
                     (3)
                  
                  
                     В Комисията не постъпиха възражения по реда на член 98 от Регламент (ЕС) № 1308/2013.
                  
               
                     (4)
                  
                  
                     Поради това измененията на равнището на Съюза в продуктовата спецификация следва да бъдат одобрени в съответствие с член 99 от Регламент (ЕС) № 1308/2013 във връзка с член 15, параграф 2 от Делегиран регламент (ЕС) 2019/33,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Одобряват се публикуваните в Официален вестник на Европейския съюз изменения в продуктовата спецификация на наименованието „Recaș“ (ЗНП).
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 7 юни 2021 година.
            
               
                  За Комисията,
               
               
                  от името на председателя,
               
               Janusz WOJCIECHOWSKI
               
                  Член на Комисията
               
            
         
         
            (1)  ОВ L 9, 11.1.2019 г., стр. 2.
         
            (2)  Делегиран регламент (ЕС) 2019/33 на Комисията от 17 октомври 2018 г. за допълнение на Регламент (ЕС) № 1308/2013 на Европейския парламент и на Съвета по отношение на заявленията за предоставяне на закрила на наименования за произход, географски указания и традиционни наименования в лозаро-винарския сектор, процедурата за предявяване на възражения, ограниченията на употребата, измененията на спецификациите на продуктите, отмяната на закрилата и етикетирането и представянето (ОВ L 9, 11.1.2019 г., стр. 2).
         
            (3)  ОВ C 83, 12.3.2021 г., стр. 17.